kardosdrur/scandi-wiki huggingface dataset:
Wi-Fi Direct

Wi-Fi Direct – tidligere kendt som Wi-Fi Peer-to-Peer – er en mængde software dataprotokoller som tillader Wi-Fi-enheder at kommunikere med hinanden uden basisstationer (inkl. hot spots). Wi-Fi Direct er udviklet og understøttet af Wi-Fi Alliance, industrigruppen som udviklede Wi-Fi standard suiten og som ejer "Wi-Fi" varemærket.

Kilder/referencer

Eksterne henvisninger 
 Karl Stetson, "Wi-Fi Alliance Announces Groundbreaking Specification to Support Direct Wi-Fi Connections Between Devices" , Wi-Fi Alliance press release (PRNewswire), 14 October 2009
 Eric Griffith, "New 'Wi-Fi Direct' Spec Revamps Device Networks", pcmag.com, 14 October 2009
 Olga Kharif, "Wi-Fi Is About to Get a Whole Lot Easier", BusinessWeek, 14 October 2009
 WiFi Brazil, "News of WiFi in Brazil" , BusinessWeek, 12 October 2009

Trådløse datanet
IEEE 802
Lucie Charlotte Sehestedt Juul

Lucie Charlotte Sehestedt Juul, født komtesse Scheel (29. december 1765 i København – 13. december 1839) var en dansk adelsdame.

Hun var datter af grev Christen Scheel til Gammel Estrup og Caroline Eleonore Agnes Raben og blev 13. oktober 1780 gift med gehejmeråd Christian Sehestedt Juul til Raunholt, som døde 1788. Hun blev 1811 dekanesse i Vallø Stift og var 1823-39 overhofmesterinde hos Dronning Marie Sophie Frederikke.

Hun og manden er begravet i Herrested Kirke. På Gammel Estrup findes et portræt af hende malet af Jens Juel ca. 1792.

Kilder 
 Skeel Kannegaard 

Slægten Skeel
Hofmesterinder fra Danmark
Danskere i 1700-tallet
Danskere i 1800-tallet
Personer fra København
Lucie Charlotte Sehestedt
Komtesser fra Danmark
Silas

Silas er et drengenavn.

Navnet Silas er formodentlig også et græsk øgenavn for Silvanus. Fitzmyer pointerer, at Silas er den Græske version af aramæisk "Seila", en version af hebraisk "Saul", som er blevet attesteret i Palmyraiske inskriptioner. Det latinske navn "Silvanus" kan være afledt fra før-Romersk Italiske sprog (se, f.eks., karakteren "Asilas", en Etrustiske leder og kriger-profet som spiller en prominent rolle ved at assistere Æneas i Vergils episke digt Æneiden).

Sankt Silas er en kendt katolsk helgen.

Kilder/referencer

Drengenavne
Yamaha yz465

Yamaha YZ465 "500cm" motocrossmaskine kom på markedet i 1980. I Danmark blev den bl.a. kørt af en af tidens topkører, Arne Lodal fra Næstved.

Yz465
Mad Dog Vachon

Maurice Vachon (født 14. september 1929, død 21. november 2013), bedre kendt under ringnavnet "Mad Dog" Vachon, var en canadisk wrestler. Han var bror til wrestlerne Paul og Vivian Vachon og onkel til Luna Vachon. Han var én af de bedste heel-wrestlere i American Wrestling Association (AWA) og havde en karriere, der strakte sig over fire årtier. Desuden fungerede han også som lederen af én af wrestlingsportens mest vindende familier. I 2010 blev Vachon indsat i WWE Hall of Fame, og han nåede i sin karriere at vinde AWA World Heavyweight Championship fem gange, hvilket gør ham til en femdobbelt verdensmester.

VM-titler 
Maurice Vachon blev femdobbelt verdensmester. Han vandt VM-titlen alle fem gange i American Wrestling Association (AWA).

Eksterne henvisninger 
 
 

Wrestlere fra Canada
Alfa Romeo Arna

Alfa Romeo Arna var en lille mellemklassebil fremstillet af Alfa Romeo i joint venture med Nissan mellem 1983 og 1987.

Modellen havde motorer fra Alfa Romeo, men karrosseri fra Nissan Cherry. Den fandtes som hatchback med tre eller fem døre.

Motorerne var alle benzindrevne boxermotorer med fire cylindre på 1,2, 1,3 og 1,5 liter med effekt fra 63 til 95 hk.

Eksterne henvisninger 

Arna
Små mellemklassebiler
Forhjulstrukne biler
Biler introduceret i 1983
Biler fra 1980'erne
Telmex

Telmex (Teléfonos de México) er et mexikansk telekommunikationselskab som opererer i store dele af Amerika. Selskabet blev stiftet i 1947 og det var statslig ejet frem til 1991. I 1990 startede præsidenten Carlos Salinas de Gortari en omfattende privatisering. Carlos Slim Helú var en af investorerne.

Links 

Telmex Officiel hjemmeside

Telekommunikationsvirksomheder fra Mexico
Etableret i 1947
Jacob Bøtter

Jacob Bøtter er foredragsholder var med-stifter af det nu lukkede Wemind A/S. Han er forfatter til bogen NQ – 55 eksempler på involvering med sociale medier, der udkom i november 2010. Sammen med Lars Kolind er han medforfatter til bogen UNBOSS. Han har blogget siden 2003. 
Jacob Bøtter har tidligere været grafisk designer. Han har været fast gæsteforelæser på Mediehøjskolen og Multimediedesigneruddannelsen. Han har ikke en formel uddannelse .

Kilder 

Erhvervsfolk fra Danmark
Faglitterære forfattere fra Danmark
Dansksprogede forfattere fra Danmark
Pemex

Pemex (sammentrækning af Petróleos Mexicanos) er et mexikansk statsejet olieselskab, der blev stiftet i 1938.

Selskabet blev stiftet efter nationaliseringen af landets olieressurcer, der blev gennemført af præsident Lázaro Cárdenas del Río.

Olieselskaber
Virksomheder fra Mexico
Etableret i 1938
Statsejede virksomheder
Virksomheder i Mexico City
Raúl Salinas de Gortari

Raúl Salinas de Gortari (født i august eller september 1946) er en mexikansk civilingeniør og forretningsmand som også er bror til ekspræsidenten Carlos Salinas de Gortari. Raúl er kendt som hjernen bag drabet på José Francisco Ruiz Massieu i Mexico City den 28. september 1994. Han er også i søgelyset for mordet på kardinal Juan Jesús Posadas Ocampo i 1993.

Erhvervsfolk fra Mexico
Ingeniører fra Mexico
Mordere fra Mexico
The Messengers (film)

The Messengers er en gyserfilm fra 2007 instrueret af Pang brothers og produceret af Sam Raimi. I den medvirker Kristen Stewart, John Corbett, William B. Davis, Dylan McDermott og Penelope Ann Miller.

Eksterne henvisninger 
 Filmens officielle hjemmeside
 

Film fra 2007
Gyserfilm fra USA
María Asunción Aramburuzabala

María Asunción Aramburuzabala-Larregui de Garza (født 2. maj 1963) er en mexikansk forretningskvinde og investor. Hun er en af de rigeste kvinder i Mexico, på grund af at hun er storaktionær i selskaberne Grupo Modelo og Televisa. María har 2 børn, hun er datter af Pablo Aramburuzabala Ocaranza. Hun var gift med Manuel Medina Mora i 15 år.
 Den 26. februar 2005 giftede hun sig med Tony Garza.
 Rangerede som nummer 382 på listen over verdens rigeste personer med en kapital på 2 milliarder USA Dollar jævnfør Forbes.

Eksterne henvisninger 
 Artikel i Forbes

Erhvervsfolk fra Mexico
Skilift

En skilift er en anordning til at transportere personer, i særdeleshed skiløbere, opad en bakke eller bjerg (skibakke). Der findes flere typer skilifte:

 Tovlift, et tov eller en wire, der fører langs bakken og trækker skiløberen opad,
 Træklift, en wire som går over bakken med et fæste placeret bag hver person,
 Stolelift, hvor skiløberne sidder i en stol i en svævebane op over bakken,
 Gondolbane, en svævebane, der transporterer personer i en gondol (vogn/kabine).
 Hybridlift, en kombination af stolelift og gondolbane.

 
Skiudstyr
Manuel María Lombardini

Manuel María Lombardini (født 23. juli 1802 i Mexico City, død 2. december 1853 i Mexico City) var præsident i Mexico i en kort periode mellem den 8. februar og den 20. april 1853. 

Mexicos præsidenter
Personer fra Mexico City
José de León Toral

José de León Toral (23. december 1900 – 9. februar 1929) var en mexikaner som blev kendt efter at han den 17. juli 1928 havde myrdet den tidligere præsident Álvaro Obregón. León Toral blev henrettet ved skydning den 9. februar 1929.

Personer henrettet ved skydning
Mordere fra Mexico
Nationalregnskabsligningen

Nationalregnskabsligningen, også betegnet som nationalregnskabsidentiteten, udtrykker de centrale økonomiske begreber, der indgår i nationalregnskabet og i opgørelsen af betalingsbalancens poster. En regnskabsidentitet er en ligning, som altid vil være et sandt udsagn, uanset hvilke værdier der indgår i ligningens variable. I dansk statistik betegnes denne variabel som forsyningsbalancen.

Nationalregnskab
W.A. Müller

Wilhelm Andreas Müller (føbt 30. oktober 1733, død 24. februar 1816 i København) var en dansk miniaturmaler.

W.A. Müller var født i Braunschweig, men opdroges og lærte at male hos sin morbroder, en maler og galleriinspektør i Salzdahlum ved Braunschweig. Han må i udlandet, sandsynligvis i Dresden, have været under en dygtig miniaturmalers hånd, thi straks efter sin ankomst til København 1757 fandt han beskæftigelse i miniaturfaget og arbejdede med så stort held, at han, da den østrigske miniaturmaler Joseph Brecheisen, som i nogle år havde opholdt sig her, i eftersommeren 1763 forlod Danmark, straks i hans sted kom til at arbejde for hoffet og fik titel af og løn som kongelig hofminiaturskildrer. 1773 blev han medlem af Kunstakademiet på to miniaturportrætter af Peder Als og Johannes Wiedewelt. Senere søgte han et professorat ved Akademiet, men Jens Juel blev foretrukket for ham, og han opnåede aldrig noget sådant. Derimod blev han siden bibliotekar ved Akademiet, en post, han beholdt til kort før sin død, og havde som normeret miniaturmaler embedsbolig på Charlottenborg.

Müller var en for sin tid særdeles respektabel kunstner i sit fag, om han end ikke nåede op i første række. Hans fleste arbejder for kongelig regning: Portrætter af Frederik 5., Juliane Marie, prinsesse Louise, Sophie Magdalene, Christian 7. osv., var til gulddåser og ringe, bestemte til kongelige foræringer. Et par portrætter fra hans hånd, af Frederik 5. og Juliane Marie, kom til Fredensborg Slot. Han malede også i olie, således kronprinsessens portræt (1805), brugte nålen med dygtighed og raderede adskillige prospekter og lignende, som Bregentved (1763), Marienlyst Slot (1767) osv. Også portrætter gjorde han, som 1761 sit eget og 1762 Lorenz Spengler. Ligeledes tegnede og stak han adskillige af sin ven Wiedewelts værker, som 1762 to monumenter til Altenhof i Holsten, det klopstockske gravmæle på kirkegården i Hamburg-Ottensen, det tormske monument i Frue Kirke i København, ja gav sig endog i lag med en Adam og Eva efter Rembrandt. I sine sidste år arbejdede han kun lidt, men skrantede meget og døde endelig 24. februar 1816. Han havde 5. december 1764 ægtet Bodil Marie Jensen (død 1817).

Ekstern henvisning 
 

Malere fra Danmark
Kobberstikkere fra Danmark
Ansatte ved Det Kongelige Danske Kunstakademi
Bibliotekarer fra Danmark
Danskere i 1700-tallet
Portrætmalere
Personer i Dansk Biografisk Leksikon
Medlemmer af Det Kongelige Akademi for de Skønne Kunster
Héctor Castro

Héctor Castro (29. november 1904 – 15. september 1960) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han var også med til at vinde to sydamerikanske mesterskaber, i henholdsvis 1926 og 1935, samt guld ved OL i 1928 i Amsterdam.

Castro spillede på klubplan for Nacional i hjemlandet, hvor han tilbragte i alt tolv år. Han spillede også hos Estudiantes i Argentina.

Castro var efter sit karrierestop også træner, og stod i spidsen for både Nacional og Uruguay.

Titler 
VM
 1930 med Uruguay

Sydamerika-Mesterskabet (Copa América)
 1926 og 1935 med Uruguay

OL
 1928 med Uruguay

Referencer

Eksterne henvisninger 
 Footballdatabase.eu spillerinfo

Fodboldspillere fra Uruguay
Fodboldtrænere fra Uruguay
Fodboldspillere fra Estudiantes de La Plata
Fodboldspillere fra Club Nacional de Football
Personer fra Montevideo
Gondolbane

En gondolbane eller gondollift er en svævebane, som støttes og trækkes af kabler oven over de beholdere, som den trækker. Den består af et kredsløb af metalkabler, som er trukket mellem to stationer, nogle gange også med mellem-støttetårne. Kablet trækkes af et trækhjul i en terminal, som typisk er forbundet til en motor oftest en elektromotor. Afhængigt af en kombination af kablernes brug og hvad de transporterer så kan kapaciteten, prisen og funktionaliteten variere betragteligt. 

Gondolbaner skal ikke forveksles med kabelbaner eller kabinebaner.

Referencer 

 
Skilifte
Hjalte Tin



Hjalte Tin Iversen (født 8. september 1953 på Nørrebro, København) er en dansk forfatter, forsker, kronikør, klummeskribent, foredragsholder og phd-forsker ved Center for Kulturforskning, Århus Universitet. Han har rejst verden rundt på motorcykel sammen med sin familie. Hjalte Tin etablerede i 2006 motorcykelrejsebureauet Moto Mundo Aps sammen med sin datter Ida Tin.

Bibliografi

Solo 
 At rejse: rejsehåndbog til hele verden, 1987
 Hjælp!, 2003

Sammen med Nina Rasmussen 
 Held og lykke: på motorcykel med Emil og Ida gennem Sydamerika, 1983
 Sommer hele året: med Emil og Ida i det vilde Østen, 1986
 Hos fremmede venner: på motorcykel gennem Sovjet, 1989
 Fra Cape til Cairo: på motorcykel gennem Afrika, 1994
 En model for statens historie år 1000-2000, 1995
 Aid under fire in Somalia, 1999
 Himalaya i sigte: med 2CV over alle bjerge, 2000
 Rejsen til landet der ikke findes, 2004

Referencer

Kilder / eksterne henvisninger 
 Hjalte Tin og Hjalte Nina Rasmussens hjemmeside
 

Foredragsholdere fra Danmark
Rejsebogsforfattere fra Danmark i 1900-tallet
Dansksprogede forfattere fra Danmark
Personer i Kraks Blå Bog
Eventyrere fra Danmark
Danskere i 1900-tallet
Danskere i 2000-tallet
Personer fra Nørrebro
Nina Rasmussen

Nina Aisha Rasmussen (født 6. august 1942 i København) er en dansk forfatter, eventyrer og foredragsholder. Er uddannet på Kunsthåndværkerskolen i København i perioden 1958-1962 som tekstiltegner. Hun etablerede teatergruppen Solvognen i 1969, hvor hun hovedsagligt fungerede som forfatter, men arbejdede også som skuespiller og scenograf til 1980. Solvognen blev nedlagt igen i 1982. I 1989 modtog hun Åge Krarup Nielsens legat fra Eventyrenes klub sammen med Hjalte Tin. Hun modtog også et arbejdslegat fra Litteraturrådet til arbejdet med Solvognen. Hun er medlem af Danske Kvindelige Æventyrere og Dansk Pen.

Hun har også kørt verden rundt på motorcykel med sin familie.

Rasmussen blev i 2013 danmarksmester i græskardyrkning.

Bibliografi 
 Held og lykke: på motorcykel med Emil og Ida gennem Sydamerika, 1983
 Sommer hele året: med Emil og Ida i det vilde Østen, 1986
 Hos fremmede venner: på motorcykel gennem Sovjet, 1989
 Fra Cape til Cairo: på motorcykel gennem Afrika, 1994
 Som en albansk jomfru: en rejse gennem et ukendt land i Europa, 1995
 Alene i Iran, 1999
 Himalaya i sigte: med 2CV over alle bjerge, 2000
 Solvognen: fortællinger fra vores ungdom, 2002
 Rejsen til landet der ikke findes, 2004
 Pilgrim i Mekka, 2007
 Min arabiske rejse: gennem Yemen i Carsten Niebuhrs fodspor, 2010

Kilder 
 Nina Rasmussens CV 
 Nina Rasmussen på bibliografi.dk

Eksterne henvisninger 
 Nina Rasmussens hjemmeside 
 Hjalte Tin og Hjalte Nina Rasmussens hjemmeside

Foredragsholdere fra Danmark
Rejsebogsforfattere fra Danmark i 1900-tallet
Dansksprogede forfattere fra Danmark
Personer fra København
Personer i Kraks Blå Bog
Isas Stepz

Isas Stepz er en tv-serie, der vises på DR Ramasjang og DR1.
Serien handler om en teenager, som hedder Isabella, der spilles af Malene Rasmussen.
Isabella bliver bare kaldt Isa og har mange venner på sin danseskole. Der sker mange teenagerproblemer for Isabella. Der er i alt lavet 47 afsnit af Isas Stepz, som strækker sig ud over 3 sæsoner. Hvert afsnit af Isas Stepz varer 15 min.

Medvirkende

Kilder

Eksterne henvisninger 
 Isas Stepz forside
 

Ungdomsserier
DR-serier
Børneserier fra Danmark
Danske tv-serier fra 2000'erne
Danske tv-serier fra 2010'erne
Miguel Ángel Félix Gallardo

Miguel Ángel Félix Gallardo (født 8. januar 1946 Culiacán, Sinaloa, Mexico) er en mexikansk narkobaron og var den første leder af Guadalajara-kartellet. Hans partnere var bl.a Joaquín Guzmán Loera og Ramón Arellano Félix. Han blev den 8. april 1989 arresteret og året efter dømt 40 års fængsel.

Referencer 

Narkoforbrydere fra Mexico
Mexikanere i 1900-tallet
Mexikanere i 2000-tallet
Guadalajara-kartellet

Guadalajara-kartellet () var en kriminel mexicansk organisation som drev narkotikahandel i 1980'erne. Det var ledet af Rafael Caro Quintero og Miguel Ángel Félix Gallardo og smuglede heroin og marihuana til USA. Kartellet var et af de første, som samarbejdede med den colombianske narkotikamafia om kokainhandel.

Bander i Mexico
Guadalajara
Narkokarteller
Y311 Søløven

Y311 Søløven er et dansk dykkerfartøj, der hører under Søværnets Dykkertjeneste. Enhedens primære opgave er uddannelse af militære og civile dykkere – herunder skibs-, mine- og overfladeforsynede dykkere. Om bord er der plads til de 9 faste besætningsmedlemmer, samt 20 passagerer. Skibet er udrustet med dykkerklokke, dykkerlederkontrolrum, fire varpeankre, trykkammer, hospital, nitroxanlæg, varmtvandsgenerator og luftbank.

Søløven deltager også i ammunitionsrydningsoperationer, som bortsprængning af bomber fra 2. verdenskrig ved Langeland i 2019, øvelserne Northern Coast (NOCO) og Baltic Operations (BALTOPS), samt fungerer som skoleplatform for kadetter fra Søværnets Officersskole.

I 2015 satte dykkerskibet rekord med dykning til 82,5 meters dybde, der betyder, at Søløven kan dække 90 % af de danske farvende i forbindelse med afsøgning af sorte bokse ved flystyrt eller lignende.

Historie 
Skibet er et modificeret fartøj af Flyvefisken-klassen benyttet af Søværnet. Skibet tilgik Søværnet i 1996 og hørte fra 2004 til 2010 under division 12 (patruljebådsdivisionen) i 1. Eskadre, hvor det fungerede som patruljefartøj og havde pennantnummeret P563. Skibet blev i perioden 2010-2011 ombygget til dykkerskib, hvor det overtog rollen som Søværnets dykkerskib fra Y307 Læsø (Barsø-klassen). I forbindelse med ombygningen har man fjernet gasturbinen, centerskruen, pansringen, ammunitionslast og containermoduler.

I alt har fem skibe båret navnet Søløven i dansk tjeneste:
 Søløven (torpedobåd, 1887-1919)
 S3 Søløven (torpedobåd, 1917-1947)
 P578 Søløven (minestryger, 1939-1959)
 P510 Søløven (torpedobåd, 1965-1990)
 P563 Søløven (patruljefartøj 1996-2010, ombygget til dykkerskib 2011-)

Se også 
 Flyvefisken-klassen
 Søværnets Dykkertjeneste

Kilder 

Krigsskibe fra Danmark
Colima-kartellet

Colima-kartellet (Cártel de Colima), er en kriminel organisation som driver narkotikahandel. Kartellet er kendt for at omsætte store mængder efedrin gennem kontakter i Thailand og Indien.

Bander i Mexico
Gilbert-celle

Indenfor elektronik er en Gilbert-celle en blander først beskrevet af Barrie Gilbert i 1968. Kredsløbets output-strøm er en præcis multiplikation af de (differentiale) basis strømme af begge input.

Funktion

Gilbert-cellen består af to differentialforstærkere dannet af emitter-forbundne transistorpar (Q1/Q4, Q3/Q5) hvis output er forbundne (strømme summet) med modsatte faser. Emitterforbindelserne af disse forstærkertrin fødes af kollektorene af en tredje differentialpar (Q2/Q6). Output-strømmene af Q2/Q6 bliver emitterstrømmene for differentialforstærkerne, derfor er output-strømmene af disse trin lineart afhængige af disse emitter-strømme og de respektive input-spændinger.  Ved at sammensætte de to differenstrins output-strømme fås 4-kvadrant operation.

En funktionel ækvivalent kredsløb kan konstrueres ved at anvende felteffekttransistorer (JFET, MOSFET) eller elektronrør.

Elektroniske miksere
Blandet analoge og digitale kredsløb
Juárez-kartellet

Juárez-kartellet (Cártel de Juárez) er en mexikansk kriminel organisation som driver narkotikahandel. Kartellet har base i Ciudad Juárez i delstaten Chihuahua. Kartellet er blevet en del af alliancen la Alianza del Triángulo de Oro («Guldtrekantens triangel»).

Bander i Mexico
Ciudad Juárez
Narkokarteller
Etableret i 1970
Thomas Riis

Thomas Riis (født 1941) er en pensioneret, dansk professor i historie. Han specialiserede sig i emner som Slesvig-Holstens historie, Østersøområdets historie og senest i økonomi- og socialhistorie, fattigdommens historie og byhistorie. Hans produktion har været meget omfattende, og hans betydning for historieforskningen i Skandinavien, Østersølandene, Tyskland, Skotland og Danmark har været betydelig, hvad der også fremgår af det festskrift, der blev tilegnet ham på hans 65 års fødselsdag.

Karriere 
 Nysproglig studentereksamen 1959
 Mag.art fra KU, 1968
 Dr.phil. Ved Odense Universitet, 1977
 Videnskabelig medarbejder ved Hist.Inst.,KU, 1969-77
 Assistent ved European University Institute, Firenze, 1977-79
 Professor sammesteds, 1979-80
 Rejsestipendium fra Carlsbergfonden, til arkivstudier over handel i Nordsyrien i det 19. årh., 1980-81
 Carlsberg Research Fellow, afd. f. Skotsk Historie ved University of St. Andrews, Skotland, 1981-84
 Medudgiver af Diplomatarium Danicum, 1985-93
 Medarbejder ved Christian-Albrechts-Universität, Kiel, 1993-94
 Ansat som professor for Slesvig-Holstensk Historie ved Christian-Albrechts-Universität, Kiel, 1994-2008
 Pensioneret, 2008

Medlemskaber 
Han var medlem af flere, historiske selskaber, bl.a.
 Scottish Medievalists (fra 1989)
 Den internationale kommission for Byhistorie (fra 1994)
 Northern European Historical Research Network (fra 2003)
 Historians of the Northern Commonwealth (formand fra 2006)

Værker 
 Les institutions politiques centrales du Danemark 1100-1332, 1977, 
 Should Auld Acquaintance Be Forgot...: Scottish-Danish Relations, 1983, 
 Studien zur Geschichte des Ostseeraumes, bd. 1-3, 1995-98, ,  og 
 Wirtschafts- und Sozialgeschichte Schleswig-Holsteins: Leben und Arbeiten in Schleswig-Holstein vor 1800, 2009,

Eksterne links 
 Christian-Albrechts-Universität, Kiel: Professur für Regionalgeschichte mit Schwerpunkt Schleswig-Holstein  

Historikere fra Danmark
Faglitterære forfattere fra Danmark
Ansatte ved Kiels Universitet
Tysksprogede forfattere
Danskere i 1900-tallet
Danskere i 2000-tallet
Dansksprogede forfattere fra Danmark
Zoilo Saldombide

Zoilo Saldombide (18. marts 1905 – 4. december 1981) var en uruguayansk fodboldspiller, der med Uruguays landshold vandt guld ved VM i 1930 på hjemmebane Han var dog ikke på banen i turneringen. Han var også med til at vinde to sydamerikanske mesterskaber, i henholdsvis 1924 og 1926, samt guld ved OL i 1924 i Paris.

Saldombide spillede på klubplan for de to Montevideo-klubber Nacional og Wanderers.

Titler 
VM
 1930 med Uruguay

Sydamerika-Mesterskabet (Copa América)
 1924 og 1926 med Uruguay

OL
 1924 med Uruguay

Referencer

Eksterne henvisninger 
 Footballistic.com spillerinfo

Fodboldspillere fra Uruguay
Fodboldspillere fra Club Nacional de Football
Personer fra Montevideo
Verdensmestre i fodbold
Domingo Tejera

Domingo Tejera (27. juli 1899 – 30. juni 1969) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han var også med til at vinde to sydamerikanske mesterskaber, i henholdsvis 1920 og 1926, samt guld ved OL i 1928 i Amsterdam.

Castro spillede på klubplan hele sin karriere for Montevideo Wanderers i hjemlandet.

Titler 
VM
 1930 med Uruguay

Sydamerika-Mesterskabet (Copa América)
 1920 og 1926 med Uruguay

OL
 1928 med Uruguay

Referencer

Eksterne henvisninger 
 Footballdatabase.eu spillerinfo 

Fodboldspillere fra Uruguay
Verdensmestre i fodbold
Santos Urdinarán

Santos Urdinarán (30. marts 1900 – 14. juli 1979) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han var også med til at vinde hele tre sydamerikanske mesterskaber, i henholdsvis 1923, 1924 og 1926, samt guld ved både OL i 1924 og OL i 1928.

Urdinarán spillede på klubplan for Nacional i hjemlandet.

Titler 
VM
 1930 med Uruguay

Sydamerika-Mesterskabet (Copa América)
 1923, 1924 og 1926 med Uruguay

OL
 1924 og 1928 med Uruguay

Referencer

Eksterne henvisninger 
 Footballdatabase.eu spillerinfo

Fodboldspillere fra Uruguay
Fodboldspillere fra Club Nacional de Football
Personer fra Montevideo
Verdensmestre i fodbold
Ramón Arellano Félix

Ramón Arellano Félix (født 31. august 1964, død 10. februar 2002) var en mexikansk narkotikahandler. Han tilhørte Tijuana narkotikakartellet og begik en massakre på tolv familiemedlemmer til en anden narkotikahandler. Den 18. september 1997 blev Félix opført på en liste over de ti mest eftersøgte forbrydere ifølge FBI. Han blev dræbt den 10. februar 2002 af mexikansk politi i Mazatlán. Ramón Arellanos lillebro er den dømte narkobaron Francisco Javier Arellano Félix.

Mordere fra Mexico
Narkoforbrydere fra Mexico